title: Neuvoston päätös 2014/72/YUTP, annettu 10 päivänä helmikuuta 2014 , niitä henkilöitä, ryhmiä ja yhteisöjä, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, koskevan luettelon ajan tasalle saattamisesta ja muuttamisesta sekä päätöksen 2013/395/YUTP kumoamisesta

text:
               11.2.2014

               FI

               Euroopan unionin virallinen lehti

               L 40/56

         NEUVOSTON PÄÄTÖS 2014/72/YUTP,
   annettu 10 päivänä helmikuuta 2014,
   niitä henkilöitä, ryhmiä ja yhteisöjä, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, koskevan luettelon ajan tasalle saattamisesta ja muuttamisesta sekä päätöksen 2013/395/YUTP kumoamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 27 päivänä joulukuuta 2001 yhteisen kannan 2001/931/YUTP (1).

               (2)

               Neuvosto antoi 25 päivänä heinäkuuta 2013 päätöksen 2013/395/YUTP (2) niitä henkilöitä, ryhmiä ja yhteisöjä, joihin sovelletaan yhteisen kannan 2001/931/YUTP 2, 3 ja 4 artiklaa, koskevan luettelon ajan tasalle saattamisesta ja muuttamisesta.

               (3)

               Yhteisen kannan 2001/931/YUTP 1 artiklan 6 kohdan mukaisesti luettelossa olevien henkilöiden, ryhmien ja yhteisöjen nimet on tarkistettava säännöllisin väliajoin sen varmistamiseksi, että niiden säilyttäminen luettelossa on perusteltua.

               (4)

               Tässä päätöksessä vahvistetaan neuvoston suorittaman uudelleentarkastelun tulokset niiden henkilöiden, ryhmien ja yhteisöjen osalta, joihin yhteisen kannan 2001/931/YUTP 2, 3 ja 4 artiklaa sovelletaan.

               (5)

               Neuvosto on katsonut, ettei enää ole perusteltua pitää tiettyä ryhmää luettelossa niistä henkilöistä, ryhmistä ja yhteisöistä, joihin yhteisen kannan 2001/931/YUTP 2, 3 ja 4 artiklaa sovelletaan.

               (6)

               Neuvosto on todennut, että henkilöt, ryhmät ja yhteisöt, joihin yhteisen kannan 2001/931/YUTP 2, 3 ja 4 artiklaa sovelletaan, ovat sekaantuneet terroritekoihin mainitun yhteisen kannan 1 artiklan 2 ja 3 kohdassa tarkoitetulla tavalla, että mainitun yhteisen kannan 1 artiklan 4 kohdassa tarkoitettu toimivaltainen viranomainen on tehnyt kyseisiä henkilöitä, ryhmiä ja yhteisöjä koskevan päätöksen ja että näihin henkilöihin, ryhmiin ja yhteisöihin olisi edelleen sovellettava kyseisessä yhteisessä kannassa säädettyjä erityisiä rajoittavia toimenpiteitä.

               (7)

               Luettelo henkilöistä, ryhmistä ja yhteisöistä, joihin sovelletaan yhteisen kannan 2001/931/YUTP 2, 3 ja 4 artiklaa, olisi saatettava ajan tasalle, ja päätös 2013/395/YUTP olisi kumottava,

         ON HYVÄKSYNYT TÄMÄN PÄÄTÖKSEN:
   1 artikla
   Luettelo henkilöistä, ryhmistä ja yhteisöistä, joihin sovelletaan yhteisen kannan 2001/931/YUTP 2, 3 ja 4 artiklaa, on tämän päätöksen liitteessä.
   2 artikla
   Kumotaan päätös 2013/395/YUTP.
   3 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 10 päivänä helmikuuta 2014.

            Neuvoston puolesta

            Puheenjohtaja

         C. ASHTON

      (1)  Neuvoston yhteinen kanta 2001/931/YUTP, annettu 27 päivänä joulukuuta 2001, erityistoimenpiteiden toteuttamisesta terrorismin torjumiseksi (EYVL L 344, 28.12.2001, s. 93).

      (2)  Neuvoston päätös 2013/395/YUTP, annettu 25 päivänä heinäkuuta 2013, niitä henkilöitä, ryhmiä ja yhteisöjä, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, koskevan luettelon ajan tasalle saattamisesta ja muuttamisesta sekä päätöksen 2012/765/YUTP kumoamisesta (EUVL L 201, 26.7.2013, s. 57).

      LIITE

         Luettelo 1 artiklassa tarkoitetuista henkilöistä, ryhmistä ja yhteisöistä

      1.   HENKILÖT

                  1.

                  ABDOLLAHI Hamed (alias Mustafa Abdullahi), syntynyt 11.8.1960 Iranissa. Passin nro: D9004878

                  2.

                  AL-NASSER, Abdelkarim Hussein Mohamed, syntynyt Al Ihsassa (Saudi-Arabia), Saudi-Arabian kansalainen

                  3.

                  AL-YACOUB, Ibrahim Salih Mohammed, syntynyt 16.10.1966 Tarutissa (Saudi-Arabia), Saudi-Arabian kansalainen

                  4.

                  ARBABSIAR Manssor (alias Mansour Arbabsiar), syntynyt 6. tai 15.3.1955 Iranissa. Iranin ja Yhdysvaltain kansalainen. Passin nro: C2002515 (Iran); Passin nro: 477845448 (Yhdysvallat). Kansallisen henkilökortin nro: 07442833, voimassa 15. maaliskuuta 2016 asti (Yhdysvaltain ajokortti)

                  5.

                  BOUYERI, Mohammed (alias Abu Zubair, alias Sobiar, alias Abu Zoubair), syntynyt 8.3.1978 Amsterdamissa (Alankomaat) – Hofstadgroep-ryhmän jäsen

                  6.

                  FAHAS, Sofiane Yacine, syntynyt 10.9.1971 Algerissa (Algeria) – al-Takfir- ja al-Hijra-järjestöjen jäsen

                  7.

                  IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, syntynyt 1963 Libanonissa, Libanonin kansalainen

                  8.

                  MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), syntynyt 14.4.1965 tai 1.3.1964 Pakistanissa. Passin nro 488555

                  9.

                  SHAHLAI Abdul Reza (alias Abdol Reza Shala’i, alias Abd-al Reza Shalai, alias Abdorreza Shahlai, alias Abdolreza Shahla’i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), syntynyt arviolta vuonna 1957 Iranissa. Osoitteet: 1) Kermanshah, Iran, 2) Mehranin sotilastukikohta, Ilamin maakunta, Iran

                  10.

                  SHAKURI Ali Gholam, syntynyt arviolta vuonna 1965 Teheranissa (Iran)

                  11.

                  SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), syntynyt 11.3.1957 Iranissa. Iranin kansalainen. Passin nro: 008827 (Iranin diplomaattipassi), myönnetty 1999. Sotilasarvo: kenraalimajuri.

            2.   RYHMÄT JA YHTEISÖT

                  1.

                  Abu Nidal Organisation – ANO (alias Fatah Revolutionary Council, alias Arab Revolutionary Brigades, alias Black September / Musta syyskuu, alias Revolutionary Organisation of Socialist Muslims)

                  2.

                  Al-Aqsa marttyyrien prikaati

                  3.

                  Al-Aqsa e.V.

                  4.

                  Al-Takfir ja al-Hijra

                  5.

                  Babbar Khalsa

                  6.

                  Filippiinien kommunistinen puolue, mukaan lukien New People’s Army – NPA, Filippiinit

                  7.

                  Gama’a al-Islamiyya, (alias Al-Gama’a al-Islamiyya) (Islamic Group – IG)

                  8.

                  İslami Büyük Doğu Akıncılar Cephesi – IBDA-C (Great Islamic Eastern Warriors Front)

                  9.

                  Hamas, mukaan lukien Hamas-Izz al-Din al-Qassem

                  10.

                  Hizballah Military Wing (alias Hezbollah Military Wing, alias Hizbullah Military Wing, alias Hizbollah Military Wing, alias Hezballah Military Wing, alias Hisbollah Military Wing, alias Hizbu’llah Military Wing alias Hizb Allah Military Wing, alias Jihad Council) (ja kaikki sen alaisuuteen kuuluvat yksiköt, mukaan lukien ulkoisesta turvallisuudesta vastaava organisaatio)

                  11.

                  Hizbul Mujahideen – HM

                  12.

                  Hofstadgroep-ryhmä

                  13.

                  Holy Land Foundation for Relief and Development

                  14.

                  International Sikh Youth Federation – ISYF

                  15.

                  Khalistan Zindabad Force – KZF

                  16.

                  Kurdistanin työväenpuolue – PKK (alias KADEK, alias KONGRA-GEL)

                  17.

                  Tamil Eelamin vapautuksen tiikerit – LTTE

                  18.

                  Ejército de Liberación Nacional (Kansallinen vapautusarmeija)

                  19.

                  Palestiinan islamilainen jihad – Palestinian Islamic Jihad – PIJ

                  20.

                  Palestiinan vapautuksen kansanrintama – Popular Front for the Liberation of Palestine – PFLP

                  21.

                  Popular Front for the Liberation of Palestine – General Command (alias PFLP – General Command, PFLP-GC)

                  22.

                  Fuerzas armadas revolucionarias de Colombia – FARC (Kolumbian vallankumoukselliset asevoimat)

                  23.

                  Devrimci Halk Kurtuluș Partisi-Cephesi DHKP/C (alias Devrimci Sol (Revolutionary Left), alias Dev Sol) (Vallankumouksellinen kansanarmeija/rintama/puolue)

                  24.

                  Sendero Luminoso – SL (Loistava polku)

                  25.

                  Teyrbazen Azadiya Kurdistan – TAK (alias Kurdistan Freedom Falcons, alias Kurdistan Freedom Hawks)


Avis juridique important

|

31996D0641

96/641/EY: Neuvoston päätös, tehty 28 päivänä lokakuuta 1996, Euroopan yhteisön ja Egyptin arabitasavallan välisen Egyptistä peräisin olevien ja sieltä yhteisöön tulevien appelsiinien tuontijärjestelyjen mukauttamista koskevan sopimuksen tekemisestä kirjeenvaihtona

Virallinen lehti nro L 292 , 15/11/1996 s. 0031 - 0031

NEUVOSTON PÄÄTÖS,tehty 28 päivänä lokakuuta 1996,Euroopan yhteisön ja Egyptin arabitasavallan välisen Egyptistä peräisin olevien ja sieltä yhteisöön tulevien appelsiinien tuontijärjestelyjen mukauttamista koskevan sopimuksen tekemisestä kirjeenvaihtona (96/641/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa,ottaa huomioon komission ehdotuksen,sekä katsoo, ettäUruguayn kierroksen monenkeskisten kauppaneuvottelujen yhteydessä appelsiinien tuontijärjestelyjä on muutettu,näillä uusilla järjestelyillä voi olla kielteinen vaikutus Egyptistä yhteisön alueelle kohdistuvaan perinteiseen tuontiin,Euroopan talousyhteisön ja Egyptin arabitasavallan välisen yhteistyösopimuksen (1) 22 artiklassa määrätään, että milloin olemassa oleviin sääntöihin tehdään muutoksia, yhteisö voi muuttaa kyseisiä tuotteita koskevassa sopimuksessa määrättyjä järjestelyjä,yhteisö on Egyptin arabitasavallan kanssa samaa mieltä siitä, että ennen uuden Euro-Välimeri-sopimuksen tekemistä mainitut järjestelyt hyväksytään kirjeenvaihtona tehdyn sopimuksen perusteella, jatämä sopimus olisi nyt hyväksyttävä,ON PÄÄTTÄNYT SEURAAVAA:1 artikla Hyväksytään yhteisön puolesta Euroopan yhteisön ja Egyptin arabitasavallan välinen kirjeenvaihtona tehty sopimus Egyptistä peräisin olevien ja sieltä yhteisöön tulevien appelsiinien tuontijärjestelyjen mukauttamisesta.Sopimuksen teksti on tämän päätöksen liitteenä.2 artikla Neuvoston puheenjohtaja valtuutetaan nimeämään henkilö, jolla on valtuudet allekirjoittaa sopimus yhteisöä sitovasti (2).3 artikla Tarvittaessa komissio antaa sopimuksen soveltamista koskevat yksityiskohtaiset säännöt asetuksen (ETY) N:o 1035/72 (3) 33 artiklassa säädetyn menettelyn mukaisesti.Tehty Luxemburgissa 28 päivänä lokakuuta 1996.Neuvoston puolestaD. SPRINGPuheenjohtaja(1) EYVL N:o L 266, 27.9.1978, s. 1(2) Sopimuksen voimaantulopäivä julkaistaan neuvoston pääsihteeristön toimesta Euroopan yhteisöjen virallisessa lehdessä.(3) Hedelmä- ja vihannesalan yhteisestä markkinajärjestelystä 18 päivänä toukokuuta 1972 annettu neuvoston asetus (ETY) N:o 1035/72 (EYVL N:o L 118, 20.5.1972, s. 1), asetus sellaisena kuin se on viimeksi muutettuna komission asetuksella (EY) N:o 1363/95 (EYVL N:o L 132, 16.6.1995, s. 8).


title: Neuvoston päätös 2011/429/YUTP, annettu 18 päivänä heinäkuuta 2011 , bakteriologisten (biologisten) ja toksiiniaseiden kehittämisen, tuottamisen ja varastoimisen kieltämisestä ja niiden hävittämisestä tehdyn yleissopimuksen (BTWC) osapuolina olevien valtioiden seitsemännessä tarkistuskonferenssissa omaksuttavasta Euroopan unionin kannasta

text:
               19.7.2011

               FI

               Euroopan unionin virallinen lehti

               L 188/42

         NEUVOSTON PÄÄTÖS 2011/429/YUTP,
   annettu 18 päivänä heinäkuuta 2011,
   bakteriologisten (biologisten) ja toksiiniaseiden kehittämisen, tuottamisen ja varastoimisen kieltämisestä ja niiden hävittämisestä tehdyn yleissopimuksen (BTWC) osapuolina olevien valtioiden seitsemännessä tarkistuskonferenssissa omaksuttavasta Euroopan unionin kannasta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan
   sekä katsoo seuraavaa:

               (1)

               Eurooppa-neuvosto hyväksyi 12 päivänä joulukuuta 2003 joukkotuhoaseiden leviämisen vastaisen EU:n strategian, jolla pyritään muun muassa vahvistamaan bakteriologisten (biologisten) ja toksiiniaseiden kehittämisen, tuottamisen ja varastoimisen kieltämisestä ja niiden hävittämisestä tehtyä yleissopimusta (Convention on the Prohibition of the Development, Production and Stockpiling of Bacteriological (Biological) and Toxin Weapons and on their Destruction, BTWC), jäljempänä ’biologisten aseiden kieltosopimus’ tai ”kieltosopimus”, jatkamaan kieltosopimuksen tarkastusjärjestelyjä koskevaa keskustelua, tukemaan kieltosopimuksen maailmanlaajuista soveltamista ja kansallista täytäntöönpanoa, myös rikoslainsäädännön avulla, sekä tehostamaan sen noudattamista.

               (2)

               Yhdistyneiden kansakuntien (YK) turvallisuusneuvosto hyväksyi 28 päivänä huhtikuuta 2004 yksimielisesti päätöslauselman 1540 (2004), jossa joukkotuhoaseiden ja niiden maaliinsaattamisjärjestelmien leviäminen todetaan uhkaksi kansainväliselle rauhalle ja turvallisuudelle. YK:n turvallisuusneuvosto hyväksyi yksimielisesti päätöslauselman 1673 (2006), jonka tarkoituksena on tehostaa pyrkimyksiä edistää päätöslauselman 1540 (2004) täysimääräistä täytäntöönpanoa. Näiden päätöslauselmien määräysten täytäntöönpano edistää biologisten aseiden kieltosopimuksen täytäntöönpanoa.

               (3)

               YK:n turvallisuusneuvosto hyväksyi 26 päivänä elokuuta 1988 päätöslauselman 620 (1988), jossa muun muassa rohkaistaan YK:n pääsihteeriä tutkimaan viipymättä väitteitä kemiallisten ja bakteriologisten (biologisten) tai toksiiniaseiden käytöstä, joka rikkoo vuoden 1925 Geneven pöytäkirjaa. YK:n yleiskokous hyväksyi 8 päivänä syyskuuta 2006 YK:n maailmanlaajuisen terrorisminvastaisen strategian, joka on päätöslauselman 60/288 liitteenä. Sen mukaan jäsenvaltiot rohkaisevat pääsihteeriä pitämään hänen käytettävissään olevan asiantuntijoita ja laboratorioita koskevan luettelon sekä tekniset ohjeet ja menettelyt ajan tasalla, jotta edellä mainittua väitettyä käyttöä voidaan tutkia ajallaan ja tehokkaasti.

               (4)

               Kuudennessa biologisten aineiden kieltosopimuksen osapuolina olevien valtioiden tarkistuskonferenssissa päätettiin, että seitsemäs tarkistuskonferenssi pidetään Genevessä viimeistään vuonna 2011 ja että siinä olisi tarkasteltava biologisten aseiden kieltosopimuksen toimintaa ottaen huomioon muun muassa kieltosopimuksen kannalta merkittävä uusi tieteellinen ja teknologinen kehitys sekä osapuolina olevien valtioiden, jäljempänä ’sopimusvaltiot’, edistyminen kieltosopimuksen mukaisten velvoitteiden täytäntöönpanossa sekä kuudennessa tarkistuskonferenssissa hyväksyttyjen päätösten ja suositusten täytäntöönpanossa.

               (5)

               Neuvosto hyväksyi 27 päivänä helmikuuta 2006 yhteisen toiminnan 2006/184/YUTP (1) ja 10 päivänä marraskuuta 2008 yhteisen toiminnan 2008/858/YUTP (2). Kummallakin yhteisellä toiminnalla edistetään biologisten aseiden kieltosopimuksen maailmanlaajuista soveltamista ja tuetaan sen täytäntöönpanoa sopimusvaltioissa. Yhteisellä toiminnalla 2008/858/YUTP rohkaistaan lisäksi sopimusvaltioiden suorittamaa luottamusta lisääviä toimia koskevien ilmoitusten, jäljempänä ’LLT-ilmoitukset’, toimittamista ja tuetaan kieltosopimuksen konferenssien välisenä aikana toteutettavaa prosessia.

               (6)

               Yhteisen toiminnan 2006/184/YUTP rinnalla Euroopan unioni sopi biologisia aseita ja toksiiniaseita koskevan EU:n toimintasuunnitelman, joka täydentää EU:n yhteistä toimintaa biologisia ja toksiiniaseita koskevan yleissopimuksen tukemiseksi (3), jossa jäsenvaltiot sitoutuivat toimittamaan LLT-ilmoituksia YK:lle kunkin vuoden huhtikuussa sekä luetteloja asianomaisista asiantuntijoista ja laboratorioista YK:n pääsihteerille helpottaakseen minkä hyvänsä väitetyn (kemiallisten) biologisten ja toksiiniaseiden käytön tutkintaa.

               (7)

               Koska biologisten aseiden kieltosopimuksen seitsemäs tarkistuskonferenssi järjestetään 5–22 päivänä joulukuuta 2011, on asianmukaista saattaa Euroopan unionin kanta ajan tasalle,

         ON HYVÄKSYNYT TÄMÄN PÄÄTÖKSEN:
   1 artikla
   Unionin tavoitteena bakteriologisten (biologisten) ja toksiiniaseiden kehittämisen, tuottamisen ja varastoimisen kieltämisestä ja niiden hävittämisestä tehdyn yleissopimuksen (BTWC) osapuolina olevien valtioiden seitsemännessä tarkistuskonferenssissa on tämän kieltosopimuksen toiminnan uudelleen tarkastelu ja vaihtoehtojen kartoittaminen sen edelleen tehostamiseksi.
   Unioni tekee tämän tavoitteen saavuttamiseksi konkreettisia ehdotuksia seitsemännessä tarkistuskonferenssissa, jonka on määrä kokoontua 5–22 päivänä joulukuuta 2011.
   2 artikla
   Unioni pyrkii seitsemännessä tarkistuskonferenssissa erityisesti varmistamaan, että kieltosopimuksen osapuolina olevat valtiot, jäljempänä ’sopimusvaltiot’, käsittelevät seuraavia ensisijaisia kysymyksiä:

               a)

               kieltosopimuksen noudattamista koskevan luottamuksen lisääminen;

               b)

               sopimuksen kansallisen täytäntöönpanon tukeminen; ja

               c)

               sen maailmanlaajuisen soveltamisen edistäminen.

         3 artikla
   Edellä 1 artiklassa esitettyjen tavoitteiden saavuttamiseksi ja 2 artiklassa asetettujen ensisijaisten kysymysten käsittelemiseksi unioni

               a)

               osallistuu seitsemännessä tarkistuskonferenssissa tapahtuvaan biologisten aseiden kieltosopimuksen toiminnan täydelliseen uudelleen tarkasteluun, sopimusvaltioiden kieltosopimuksen mukaisesti antamien sitoumusten täytäntöönpano mukaan lukien;

               b)

               kannattaa uutta asiasisältöä koskevaa prosessia seitsemännen ja kahdeksannen tarkistuskonferenssin väliselle ajalle, ja tuo esiin erityisalueita ja tehostettuja järjestelyjä, joilla tämän prosessin puitteissa voidaan edistyä;

               c)

               kannattaa kahdeksannen tarkistuskonferenssin järjestämistä viimeistään vuonna 2016;

               d)

               pyrkii luomaan yhteisymmärryksen, jotta seitsemännessä tarkistuskonferenssissa voidaan onnistua aiemmissa konferensseissa muodostuneiden puitteiden pohjalta ja edistää muun muassa seuraavia keskeisiä kysymyksiä:

                           i)

                           pyritään tuomaan esiin ja vahvistamaan tehokkaita mekanismeja, joilla lisätään luottamusta biologisten aseiden kieltosopimuksen noudattamiseen;

                           ii)

                           sopimusvaltioiden olisi voitava osoittaa kieltosopimuksen noudattaminen niiden täytäntöönpanovalmiuksia ja -toimia sekä sopimuksen noudattamiseen tähtääviä pyrkimyksiä koskevan tiedonvaihdon ja lisääntyneen avoimuuden kautta. Tämä voidaan toteuttaa ilmoituksin, neuvotteluin ja paikan päällä toteutettavain toimin, mikä lisäisi avoimuutta ja valvontaa, mutta myös konferenssien välisenä aikana toteutettavan prosessin kuluessa tapahtuvan tiedonvaihdon ja uudelleen tarkastelun avulla. Vaikka unioni tunnustaa, ettei todentamisesta ole päästy yhteisymmärrykseen, mikä on täydellisen ja tehokkaan aseidenriisunnan ja aseiden leviämisen estämisen keskeinen osatekijä, se haluaa osoittaa vaihtoehtoja, joilla voidaan päästä samanlaisiin tavoitteisiin;

                           iii)

                           kaikkien sopimusvaltioiden suorittama kaikkien biologisten aseiden kieltosopimuksen mukaisten velvoitteiden tosiasiallinen täytäntöönpano ja täysimääräinen noudattaminen. Tarvittaessa tuetaan ja lujitetaan kansallisia täytäntöönpanotoimenpiteitä, myös rikoslainsäädäntöä, sekä patogeenisten mikro-organismien ja toksiinien valvontaa biologisten aseiden kieltosopimuksen puitteissa, muun muassa lisäämällä YK:n aseriisuntatoimiston täytäntöönpanon tukiyksikön (Implementation Support Unit), jäljempänä ’ISU’, valmiuksia tukea kansallista täytäntöönpanoa ja tuomalla se esiin konferenssien välisenä aikana käsiteltävänä kysymyksenä. Voidaan harkita lisätoimia ja tehdä päätöksiä, jotka koskevat tapoja tehostaa kansallista täytäntöönpanoa. Unioni rohkaisee keskustelua mahdollisista vaihtoehdoista tältä osin, erityisesti kansallisen lainsäädännön, kansallisten sidosryhmien välisen yhteensovittamisen sekä alueellisen ja paikallisen yhteistyön aloilla, sekä bioturvallisuuteen ja biomateriaalien suojaamiseen liittyvien asianmukaisten standardien täytäntöönpanoa biotieteenalan laitoksissa;

                           iv)

                           kaikkien valtioiden yleismaailmallinen liittyminen biologisten aseiden kieltosopimukseen, mikä käsittää kaikkien niiden valtioiden, jotka eivät ole biologisten aseiden kieltosopimuksen osapuolia, kehottamisen liittymään siihen viipymättä ja sitoutumaan oikeudellisesti biologisten ja toksiiniaseiden riisuntaan ja niiden leviämisen estämiseen ja, kunnes nämä valtiot ovat liittyneet sopimukseen, niiden rohkaisemisen osallistumaan tarkkailijoina sopimusvaltioiden kokouksiin ja panemaan kieltosopimuksen määräykset vapaaehtoisesti täytäntöön. Pyrkimys siihen, että biologisten ja toksiiniaseiden kielto julistetaan sitovaksi kansainvälisen oikeuden määräykseksi, myös soveltamalla biologisten aseiden kieltosopimusta maailmanlaajuisesti. Tämän vuoksi suositellaan kieltosopimuksen maailmanlaajuista soveltamista koskevan sellaisen toimintasuunnitelman hyväksymistä, jota ISU sovittaa yhteen ja jota arvioidaan konferenssien välisenä aikana toteutettavan prosessin erityisistunnoissa;

                           v)

                           pyrkimykset parantaa avoimuutta ja lisätä luottamusta kieltosopimuksen noudattamiseen käsittävät luottamusta lisäävien toimien (LLT) mekanismin. Unioni haluaa tehostaa tätä mekanismia osoittamalla toimenpiteitä LLT-mekanismiin osallistumisen sekä sen laadun ja kattavuuden lisäämiseksi;

                           vi)

                           kieltosopimuksen X artiklaan liittyvän yhteistyön ja avunannon avoimuuden lisääminen ja muiden kansainvälisten järjestöjen työn ja asiantuntemuksen huomioon ottaminen. Unioni tukee edelleenkin kieltosopimuksen X artiklan konkreettista täytäntöönpanoa eri avustusohjelmiensa kautta, ja se haluaa edelleen pyrkiä yhteisiin näkemyksiin, mikä on tehokkaan toiminnan perusta, kun tavoitteena on rauhanomaisiin tarkoituksiin pyrkivä yhteistyö biologisten aseiden kieltosopimuksen puitteissa. Voidaan harkita lisätoimia ja tehdä päätöksiä, jotka koskevat kansainvälisen yhteistyön, rauhanomaisiin tarkoituksiin pyrkivän avunannon ja tiedonvaihdon lisäämistä biotieteiden ja teknologian osalta, sekä valmiuksien kehittämistä tarttuvien tautien valvonnan, havaitsemisen, diagnosoinnin ja leviämisen estämisen alalla;

                           vii)

                           biologisten ja toksiiniaseiden käyttöä koskevien väitteiden tutkimiseen tarkoitettua YK:n pääsihteerin käytössä olevaa mekanismia tehostetaan. Voidaan harkita lisätoimia ja tehdä päätöksiä, jotka koskevat kieltosopimuksen VII artiklassa tarkoitettua avunantoa ja yhteensovittamista asiaankuuluvien järjestöjen kanssa minkä tahansa sopimusvaltion pyynnöstä, jos esitetään biologisten ja toksiiniaseiden käyttöä koskevia väitteitä, mukaan lukien tautien valvontaa, havaitsemista ja diagnosointia koskevien kansallisten valmiuksien ja julkisten terveydenhuoltojärjestelmien parantaminen. Erikseen suoritettava työ, jonka tavoitteena on tehostaa biologisten ja toksiiniaseiden käyttöä koskevien väitteiden tutkimiseen tarkoitettua YK:n pääsihteerin käytössä olevaa mekanismia, voi omalta osaltaan välillisesti tehostaa myös kieltosopimuksen VI ja VII artiklaa;

                           viii)

                           sellaisen alaan liittyvän tieteellisen ja teknologisen kehityksen aiempaa useammin tapahtuvan arvioinnin tehostaminen, joka voi vaikuttaa biologisten aseiden kieltosopimukseen, kuten kemian ja biologian lähentyminen sekä nopeasti kehittyvät synteettisen biologian ja nanoteknologian alat;

                           ix)

                           YK:n turvallisuusneuvoston päätöslauselmista 1540 (2004) ja 1673 (2006) johtuvien velvoitteiden noudattaminen erityisesti sen estämiseksi, että biologisia ja toksiiniaseita hankitaan tai käytetään terrorismitarkoituksiin tai että terroristit saavat haltuunsa aineita, tarvikkeita ja tietoja, joita voidaan käyttää biologisten ja toksiiniaseiden kehittelyssä ja tuotannossa;

                           x)

                           G8-maiden yleismaailmalliset kumppanuusohjelmat, joilla pyritään tukemaan aseidenriisuntaa sekä arkaluontoisten aineiden, laitosten valvontaa ja turvaamista sekä asiantuntemusta;

                           xi)

                           lisätoimien harkitseminen ja niitä koskevien päätösten teko vuosina 2007-2010 toteutetun konferenssien välisenä aikana toteutettavan prosessin suorittaman työskentelyn perusteella, sekä pyrkimykset herättää keskustelua ja edistää yhteisymmärrystä ja tehokasta toimintaa biologisten aseiden kieltosopimuksen täytäntöönpanon edellyttämien kansallisten toimenpiteiden toteuttamiseksi.

         4 artikla
   Tehostaakseen biologisten aseiden kieltosopimuksen noudattamista unioni tukee seuraavia toimenpiteitä:

               a)

               LLT-ilmoituksiin liittyvät toimenpiteet

                           i)

                           vuosittaisten LLT-ilmoitusten tarkastelu täytäntöönpanoa ja noudattamista koskevina säännöllisinä kansallisina ilmoitusvälineinä sekä niiden edelleen kehittäminen tämän tavoitteen mukaisesti;

                           ii)

                           LLT-ilmoitusten laadun parantaminen

                                       —

                                       yksinkertaistamalla mahdollisimman paljon LLT-lomakkeita ja poistamalla mahdollisia epäselvyyksiä. LLT-lomakkeiden muuttamista koskevat yksityiskohtaiset ja konkreettiset ehdotukset perustuvat Geneven foorumin seminaarin selvityksiin,

                                       —

                                       kannattamalla LLT-ilmoituksissa annettujen tietojen kokoamista yhteen. Unioni tukisi tätä varten ISU:n aseman vahvistamista kansallisten yhteyspisteiden ja kieltosopimuksen noudattamisesta vastaavien kansallisten viranomaisten tukemisessa. Tähän tukeen voivat sisältyä muun muassa käsikirjaston perustaminen, tukipalvelut, LLT-lomakkeiden tarjoaminen useilla kielillä, sähköisen lomakkeen käyttöönotto ja kansallisille yhteyspisteille tarkoitetut alueelliset seminaarit,

                                       —

                                       ottamalla käyttöön kannustimia LLT-ilmoitusten toimittamiselle, esimerkiksi sisällyttämällä LLT-mekanismiin kieltosopimuksen X artiklaan liittyviä yksityiskohtaisia tietoja (käyttämällä jo olemassa olevaa lomaketta D tai laatimalla uusi lomake);

                           iii)

                           LLT-lomakkeiden tarkoituksenmukaisuuden ja laaja-alaisuuden lisääminen

                                       —

                                       viittaamalla biologisten aseiden kieltosopimuksen kaikkiin asiaankuuluviin artikloihin ja ottamalla erityisesti huomioon tarpeen löytää sopiva tasapaino käyttökelpoisen tiedon toimittamisen ja sen hankkimisen edellyttämän vaivan välillä. Tavoitteena on, ettei lisätä monimutkaisuutta ja työmäärää, mikä voisi mahdollisesti haitata osallistumista,

                                       —

                                       muuttamalla LLT-ilmoituksia mahdollisesti kaksivaiheista lähestymistapaa käyttäen jättämällä lisätarkastelua edellyttävät muutokset uuden konferenssien välisenä aikana toteutettavan prosessin käsiteltäviksi;

               b)

               biologisten ja toksiiniaseiden käyttöä koskevien väitteiden tutkimiseen tarkoitettuun YK:n pääsihteerin käytössä olevaan mekanismiin liittyvät toimenpiteet samalla kun vahvistetaan uudelleen, että sopimusvaltioiden on tarpeen varmistaa tuon mekanismin määräysten tehokkuus ja toteuttaa tätä varten käytännön toimia, kuten tuen antaminen koulutusohjelmiin ja analyysilaboratoriojärjestelmän kehittäminen.

         5 artikla
   Edellä 1 artiklassa asetettujen tavoitteiden ja 2 artiklassa esitettyjen ensisijaisten alojen lisäksi unioni kannattaa ISU:n aseman vahvistamista. Unioni tukee erityisesti seuraavaa:

               a)

               ISU:n toimeksiannon jatkaminen edelleen viidellä vuodella;

               b)

               seuraavien toimien sisällyttäminen ISU:n toimeksiantoon:

                           i)

                           biologisten aseiden kieltosopimuksen kannalta merkittävää poliittista, tieteellistä ja muuta toimintaa käsittelevän viestintä- ja tiedotusfoorumin perustaminen (perustamalla käsikirjasto tai sähköinen tietokanta sopimusvaltioiden, tiedeyhteisön ja alan teollisuuden tietoisuuden lisäämiseksi);

                           ii)

                           yhteyksien luominen muihin asiaankuuluviin kansainvälisiin järjestöihin ja tietojen vaihtaminen niiden kanssa;

                           iii)

                           biologisten aseiden kieltosopimuksen kansallisen täytäntöönpanon edelleen tehostaminen helpottamalla sitä koskevaa tietojenvaihtoa ja neuvontaa;

                           iv)

                           luottamusta lisäävien toimenpiteiden järjestelmän edelleen tukeminen osallistumalla LLT-ilmoitusten arviointimenettelyyn. Tarkistetuissa LLT-ilmoituksissa annettujen tietojen pohjalta ISU:lle voitaisiin antaa tehtäväksi kieltosopimuksen X artiklaan liittyvien tietojen kokoaminen verkkotietokannaksi;

                           v)

                           uuden tieteellisen ja teknologisen kehityksen ja sen biologisten aseiden kieltosopimukseen kohdistuvien vaikutusten arvioimista koskevan järjestelmän kehittäminen;

                           vi)

                           kieltosopimuksen maailmanlaajuista soveltamista koskevan toimintasuunnitelman laatiminen;

               c)

               tarvittava ISU:n nykyisen henkilöstön lisääminen, jotta ISU voi huolehtia edellä b alakohdassa tarkoitetuista toimista.

         6 artikla
   Konferenssien välisenä aikana toteutettavan prosessin tarkistamisen ja tehostamisen tukemiseksi unioni aikoo erityisesti

               a)

               kannattaa seuraavien kysymysten käsittelemistä uudessa konferenssien välisenä aikana toteutettavassa prosessissa joko konferenssien välillä käsiteltävinä aiheina tai erityistyöryhmissä:

                           i)

                           kansallinen täytäntöönpano;

                           ii)

                           maailmanlaajuinen soveltaminen;

                           iii)

                           LLT-ilmoituksiin liittyvä työ tarkistuskonferenssin jälkeen;

                           iv)

                           biologisten aseiden kieltosopimuksen VII ja X artiklan mukainen avunanto ja yhteistyö, mukaan lukien asianmukaisten sääntelypuitteiden laatimiseen ja hyväksymiseen liittyvän avun tarpeen kartoittaminen (keskittyen aluksi bioturvallisuuteen ja biomateriaalien suojaamiseen);

                           v)

                           tieteen ja teknologian kehitys;

               b)

               kannattaa alaan liittyvän tieteellisen ja teknologisen kehityksen aiempaa useammin tapahtuvaa arviointia. ISU voisi uudistetun toimeksiantonsa johdosta osallistua siihen. Konferenssien välisenä aikana toteutettavassa prosessissa käytävän yksityiskohtaisen keskustelun lisäksi sopimusvaltiot voisivat päättää vaihtoehtoisista tavoista käsitellä tiede- ja teknologiakysymyksiä (esim. uuden työryhmän perustaminen, tieteen ja teknologian sisällyttäminen sopimusvaltioiden kokousten esityslistaan, erityisen tiedettä ja teknologiaa koskevan asiantuntijakokouksen järjestäminen, neuvoa-antavan paneelin tai avoimen tiede- ja teknologiafoorumin perustaminen);

               c)

               kannattaa kansallisten sääntelypuitteiden laatimista erityisesti bioturvallisuuden ja biomateriaalien suojaamisen alalla. Laboratorioita ja teollisuutta koskevien bioturvallisuuteen ja biomateriaalien suojaamiseen liittyvien standardien hyväksyminen voi pitkällä aikavälillä auttaa sopimusvaltioita kieltosopimuksessa määrättyjen velvoitteiden täytäntöönpanossa, vaikka ne eivät millään tavalla korvaa sopimuksen noudattamisen valvontaa. Ne voivat myös osoittautua muiden toimenpiteiden ohella hyödylliseksi välineeksi pyrittäessä luomaan tehokkaampi järjestelmä noudattamisen valvontaa varten. Tästä kehityksestä käytävät keskustelut esimerkiksi alan teollisuuden kanssa voisivat olla osa uutta konferenssien välisenä aikana toteutettavaa prosessia;

               d)

               kannattaa konferenssien välisenä aikana toteutettavaan prosessiin liittyvän päätöksenteon tehostamista kartoittamalla eri vaihtoehtoja, kuten sitä, että sopimusvaltioiden kokousten loppuraportista tehtäisiin sitova, sovittaisiin etenemissuunnitelmista tai harkittaisiin mahdollisia aihekohtaisia työryhmiä, toimintasuunnitelmia tai suosituksia.

         7 artikla
   Biologisten aseiden kieltosopimuksen maailmanlaajuisen soveltamisen tukemiseksi unioni

               a)

               kannattaa kieltosopimuksen maailmanlaajuista soveltamista koskevan sellaisen toimintasuunnitelman hyväksymistä, jota ISU hallinnoi ja jossa asetetaan konkreettisia toimenpiteitä ja toimia. Toimintasuunnitelmaan voisi sisältyä sellaisia toimia kuin tiedotustapahtumat, yhteiset viralliset yhteydenotot, asiaankuuluvien asiakirjojen kääntäminen, kannustimet kuten tiedonvaihto avun antamista koskevista tarjouksista sekä avustusvierailut ensimmäisten LLT-ilmoitusten tekemisen tukemiseksi. Toimintasuunnitelmaa arvioitaisiin ja tarvittaessa muutettaisiin kussakin sopimusvaltioiden kokouksessa;

               b)

               kannattaa kieltosopimuksen maailmanlaajuista soveltamista käsittelevien erityisistuntojen tai työryhmäkokousten järjestämistä konferenssien välillä toteutettavan prosessin yhteydessä tiedotustoimien yhteensovittamiseksi eri toimijoiden välillä ja alueellisten aloitteiden suunnittelemiseksi.

         8 artikla
   Unioni kannattaa biologisten aseiden kieltosopimuksen X artiklan täytäntöönpanon tarkistamista seitsemännessä tarkistuskonferenssissa. Tarkistuksen tavoitteena on:

               a)

               tarkastella, miten LLT-mekanismiin voitaisiin sisällyttää avunantoa koskevia tietoja, joko tarkistamalla lomaketta D tai laatimalla uusi lomake, jotta sopimusvaltiot voivat vaihtaa tietoja yhteistyöhön ja avunantoon liittyvistä toimista;

               b)

               valtuuttaa ISU kokoamaan kieltosopimuksen X artiklaan liittyviä tietoja verkkotietokannaksi, joka voitaisiin sijoittaa internetsivuston suojatulle alueelle.

         9 artikla
   Unioni toteuttaa seuraavat toimet 1-8 artiklassa tarkoitettujen tavoitteiden saavuttamiseksi:

               a)

               unioni ehdottaa 1-8 artiklassa esitetyn kannan perusteella sopimusvaltioiden harkittaviksi seitsemännessä tarkistuskonferenssissa yksittäisiä, käytännönläheisiä ja toteuttamiskelpoisia järjestelyjä, joilla parannetaan tehokkaasti biologisten aseiden kieltosopimuksen täytäntöönpanoa;

               b)

               unionin ulkoasioiden ja turvallisuuspolitiikan korkea edustaja tai unionin valtuuskunnat suorittavat virallisia yhteydenottoja;

               c)

               unionin ulkoasioiden ja turvallisuuspolitiikan korkea edustaja tai unionin YK:ssa oleva edustusto esittävät kannanottoja ennen seitsemättä tarkistuskonferenssia ja sen aikana.

         10 artikla
   Tämä päätös tulee voimaan päivänä, jona se hyväksytään.

      Tehty Brysselissä 18 päivänä heinäkuuta 2011.

            Neuvoston puolesta

            Puheenjohtaja

         C. ASHTON

      (1)  EUVL L 65, 7.3.2006, s. 51.

      (2)  EUVL L 302, 13.11.2008, s. 29.

      (3)  EUVL C 57, 9.3.2006, s. 1.


title: 2013/335/EU: Neuvoston päätös, annettu 25 päivänä kesäkuuta 2013 , ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen

text:
               28.6.2013

               FI

               Euroopan unionin virallinen lehti

               L 177/29

         NEUVOSTON PÄÄTÖS,
   annettu 25 päivänä kesäkuuta 2013,
   ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen
   (2013/335/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä 218 artiklan 9 kohdan kanssa,
   ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan talousalueesta tehty sopimus (2), jäljempänä ’ETA-sopimus’, tuli voimaan 1 päivänä tammikuuta 1994.

               (2)

               ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31.

               (3)

               Pöytäkirja 31 sisältää määräyksiä ja järjestelyjä, jotka koskevat yhteistyötä muilla kuin neljän vapauden alaan kuuluvilla erityisalueilla.

               (4)

               On aiheellista jatkaa ETA-sopimuspuolten yhteistyötä, jota ne tekevät Euroopan unionin yleisestä talousarviosta rahoitettavissa Euroopan unionin toimissa, jotka koskevat sisämarkkinoiden toteuttamista, toimintaa ja kehittämistä.

               (5)

               Tämän vuoksi ETA-sopimuksen pöytäkirja 31 olisi muutettava tämän mukaisesti.

               (6)

               Muutosta olisi sovellettava 1 päivästä tammikuuta 2013, jotta tätä laajennettua yhteistyötä voitaisiin jatkaa myös 31 päivän joulukuuta 2012 jälkeen.

               (7)

               ETA:n sekakomiteassa esitettävän Euroopan unionin kannan olisi sen vuoksi perustuttava liitteenä olevaan päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   ETA:n sekakomiteassa esitettävä Euroopan unionin kanta ETA-sopimuksen pöytäkirjan 31 ehdotettuun muuttamiseen perustuu tähän päätökseen liitettyyn luonnokseen ETA:n sekakomitean päätökseksi.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 25 päivänä kesäkuuta 2013.

            Neuvoston puolesta

            Puheenjohtaja

         E. GILMORE

      (1)  EYVL L 305, 30.11.1994, s. 6.

      (2)  EYVL L 1, 3.1.1994, s. 3.

      LUONNOS
      ETA:N SEKAKOMITEAN PÄÄTÖS N:o …/…,
      annettu …,
      yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta
      ETA:N SEKAKOMITEA, joka
      ottaa huomioon Euroopan talousalueesta tehdyn sopimuksen, jäljempänä ‧ETA-sopimus‧, ja erityisesti sen 86 ja 98 artiklan,
      sekä katsoo seuraavaa:

                  (1)

                  On aiheellista jatkaa yhteistyötä, jota ETA-sopimuksen sopimuspuolet tekevät unionin yleisestä talousarviosta rahoitettavissa unionin toimissa, jotka koskevat sisämarkkinoiden toteuttamista, toimintaa ja kehittämistä.

                  (2)

                  Tämän vuoksi ETA-sopimuksen pöytäkirja 31 olisi muutettava, jotta tätä laajennettua yhteistyötä voitaisiin jatkaa 31 päivän joulukuuta 2012 jälkeen,

            ON HYVÄKSYNYT TÄMÄN PÄÄTÖKSEN:
      1 artikla
      Muutetaan ETA-sopimuksen pöytäkirjassa 31 oleva 7 artikla seuraavasti:

                  1.

                  Muutetaan 6 kohdassa oleva viittaus vuosiin 2004, 2005, 2006, 2007, 2008, 2009, 2010, 2011 ja 2012 viittaukseksi vuosiin 2004, 2005, 2006, 2007, 2008, 2009, 2010, 2011, 2012 ja 2013.

                  2.

                  Muutetaan 7 kohdassa oleva viittaus vuosiin 2006, 2007, 2008, 2009, 2010, 2011 ja 2012 viittaukseksi vuosiin 2006, 2007, 2008, 2009, 2010, 2011, 2012 ja 2013.

                  3.

                  Muutetaan 8 kohdassa oleva viittaus vuosiin 2008, 2009, 2010, 2011 ja 2012 viittaukseksi vuosiin 2008, 2009, 2010, 2011, 2012 ja 2013.

            2 artikla
      Tämä päätös tulee voimaan sitä päivää seuraavana päivänä sen jälkeen, jona viimeinen ETA-sopimuksen 103 artiklan 1 kohdan mukainen ilmoitus on tehty (1).
      Sitä sovelletaan 1 päivästä tammikuuta 2013.
      3 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

         Tehty Brysselissä

               ETA:n sekakomitean puolesta

               Puheenjohtaja

               ETA:n sekakomitean sihteerit

         (1)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


title: Neuvoston päätös (Euratom) 2017/76, annettu 21 päivänä marraskuuta 2016, hyväksynnän antamisesta Euroopan komissiolle pöytäkirjan tekemiseen Euroopan atomienergiayhteisön puolesta Euroopan yhteisöjen ja niiden jäsenvaltioiden sekä Bosnia ja Hertsegovinan väliseen vakautus- ja assosiaatiosopimukseen Kroatian tasavallan Euroopan unioniin liittymisen huomioon ottamiseksi

text:
               17.1.2017

               FI

               Euroopan unionin virallinen lehti

               L 12/22

         NEUVOSTON PÄÄTÖS (Euratom) 2017/76,
   annettu 21 päivänä marraskuuta 2016,
   hyväksynnän antamisesta Euroopan komissiolle pöytäkirjan tekemiseen Euroopan atomienergiayhteisön puolesta Euroopan yhteisöjen ja niiden jäsenvaltioiden sekä Bosnia ja Hertsegovinan väliseen vakautus- ja assosiaatiosopimukseen Kroatian tasavallan Euroopan unioniin liittymisen huomioon ottamiseksi
   EUROOPAN UNIONIN NEUVOSTO, joka
   ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
   ottaa huomioon Euroopan komission suosituksen,
   sekä katsoo seuraavaa:

               (1)

               Euroopan yhteisöjen ja niiden jäsenvaltioiden sekä Bosnia ja Hertsegovinan välinen vakautus- ja assosiaatiosopimus, jäljempänä ’vakautus- ja assosiaatiosopimus’, allekirjoitettiin 16 päivänä kesäkuuta 2008, ja se tuli voimaan 1 päivänä kesäkuuta 2015 (1).

               (2)

               Kroatian tasavallasta tuli Euroopan unionin jäsenvaltio 1 päivänä heinäkuuta 2013.

               (3)

               Kroatian tasavallan Euroopan unioniin liittymisen ehdoista vuonna 2012 tehdyn asiakirjan 6 artiklan 2 kohdan toisen alakohdan mukaisesti Kroatian liittymisestä vakautus- ja assosiaatiosopimukseen olisi sovittava tekemällä vakaus- ja kasvusopimukseen pöytäkirja, jonka tekevät neuvosto, joka tekee ratkaisunsa yksimielisesti jäsenvaltioiden puolesta, ja kyseessä oleva kolmas maa.

               (4)

               Neuvosto valtuutti 24 päivänä syyskuuta 2012 komission aloittamaan Bosnia ja Hertsegovinan kanssa neuvottelut pöytäkirjan tekemisestä vakautus- ja assosiaatiosopimukseen.

               (5)

               Nämä neuvottelut saatettiin menestyksellisesti päätökseen ja pöytäkirja Euroopan yhteisöjen ja niiden jäsenvaltioiden sekä Bosnia ja Hertsegovinan väliseen vakautus- ja assosiaatiosopimukseen Kroatian tasavallan Euroopan unioniin liittymisen huomioon ottamiseksi, jäljempänä ’pöytäkirja’, parafoitiin 18 päivänä heinäkuuta 2016.

               (6)

               Pöytäkirja kattaa Euroopan atomienergiayhteisön toimivaltaan kuuluvia asioita.

               (7)

               Euroopan komissiolle olisi annettava hyväksyntä tehdä Euroopan atomienergiayhteisön puolesta pöytäkirja Euroopan atomienergiayhteisön toimivaltaan kuuluvien asioiden osalta.

               (8)

               Pöytäkirjan allekirjoittamiseen ja tekemiseen sovelletaan erillistä menettelyä niiden asioiden osalta, jotka kuuluvat Euroopan unionista tehdyn sopimuksen ja Euroopan unionin toiminnasta tehdyn sopimuksen soveltamisalaan,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään se, että Euroopan komissio tekee Euroopan atomienergiayhteisön puolesta pöytäkirjan Euroopan yhteisöjen ja niiden jäsenvaltioiden sekä Bosnia ja Hertsegovinan väliseen vakautus- ja assosiaatiosopimukseen Kroatian tasavallan Euroopan unioniin liittymisen huomioon ottamiseksi (2).
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 21 päivänä marraskuuta 2016.

            Neuvoston puolesta

            Puheenjohtaja

         P. PLAVČAN

      (1)  EUVL L 164, 30.6.2015, s. 2.

      (2)  Katso tämän virallisen lehden sivu 3.


title: 2008/262/EY: Neuvoston päätös, tehty 28 päivänä helmikuuta 2008 , Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisen, Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen tehtyyn sopimukseen tehtävän pöytäkirjan allekirjoittamisesta Euroopan unionin puolesta sekä pöytäkirjan eräiden määräysten väliaikaisesta soveltamisesta

text:
               26.3.2008

               FI

               Euroopan unionin virallinen lehti

               L 83/5

      NEUVOSTON PÄÄTÖS,
   tehty 28 päivänä helmikuuta 2008,
   Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisen, Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen tehtyyn sopimukseen tehtävän pöytäkirjan allekirjoittamisesta Euroopan unionin puolesta sekä pöytäkirjan eräiden määräysten väliaikaisesta soveltamisesta
   (2008/262/EY)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 24 ja 38 artiklan,
   sekä katsoo seuraavaa:

               (1)

               Neuvosto antoi 27 päivänä helmikuuta 2006 puheenjohtajalle valtuudet aloittaa neuvottelut, komission avustamana, Liechtensteinin ruhtinaskunnan ja Sveitsin valaliiton kanssa pöytäkirjasta, joka koskee Liechtensteinin liittymistä Euroopan unionin, Euroopan yhteisön ja Sveitsin valaliiton väliseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen 26 päivänä lokakuuta 2004 tehtyyn sopimukseen (jäljempänä ’pöytäkirja’ ja ’sopimus’). Neuvottelut on saatu päätökseen, ja pöytäkirja parafoitiin Brysselissä 21 päivänä kesäkuuta 2006.

               (2)

               Pöytäkirja olisi allekirjoitettava sillä edellytyksellä, että se tehdään myöhemmin.

               (3)

               Pöytäkirjassa määrätään sen eräiden määräysten väliaikaisesta soveltamisesta. Näitä määräyksiä olisi sovellettava väliaikaisesti pöytäkirjan voimaantuloon asti.

               (4)

               Euroopan yhteisön perustamissopimuksen VI osaston soveltamisalaan kuuluvan Schengenin säännöstön kehittämisen osalta on pöytäkirjan allekirjoittamisen jälkeen tarkoituksenmukaista, että päätöstä 1999/437/EY (1) sovelletaan tarvittavin muutoksin myös suhteisiin Liechtensteinin ruhtinaskunnan kanssa.

               (5)

               Tämä päätös ei vaikuta Yhdistyneen kuningaskunnan asemaan sellaisena kuin siitä määrätään Euroopan unionista tehtyyn sopimukseen ja Euroopan yhteisön perustamissopimukseen liitetyssä, Schengenin säännöstön sisällyttämisestä osaksi Euroopan unionia tehdyssä pöytäkirjassa sekä Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyssä neuvoston päätöksessä 2000/365/EY (2).

               (6)

               Tämä päätös ei vaikuta Irlannin asemaan sellaisena kuin siitä määrätään Euroopan unionista tehtyyn sopimukseen ja Euroopan yhteisön perustamissopimukseen liitetyssä, Schengenin säännöstön sisällyttämisestä osaksi Euroopan unionia tehdyssä pöytäkirjassa sekä Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyssä neuvoston päätöksessä 2002/192/EY (3),

         ON PÄÄTTÄNYT SEURAAVAA:
   1 artikla
   Neuvoston puheenjohtaja oikeutetaan nimeämään henkilö, jolla on valtuudet allekirjoittaa Euroopan unionin puolesta Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välinen pöytäkirja ja siihen liittyvät asiakirjat, jotka koskevat Liechtensteinin ruhtinaskunnan liittymistä Euroopan unionin, Euroopan yhteisön ja Sveitsin valaliiton väliseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen tehtyyn sopimukseen sillä edellytyksellä, että pöytäkirja tehdään myöhemmin.
   Pöytäkirjan ja siihen liittyvien asiakirjojen tekstit ovat tämän päätöksen liitteenä. (4)

   2 artikla
   Tätä päätöstä sovelletaan pöytäkirjan 2 artiklan 1 ja 2 kohdassa lueteltujen määräysten ja säännösten soveltamisalaan kuuluviin aloihin ja niiden kehittämiseen siltä osin kuin kyseisillä määräyksillä ja säännöksillä on Euroopan unionista tehtyyn sopimukseen sisältyvä oikeusperusta tai niille on neuvoston päätöksen 1999/436/EY (5) mukaisesti määritelty tällainen perusta.
   3 artikla
   Päätöksen 1999/437/EY 1–4 artiklan säännöksiä sovelletaan tarvittavin muutoksin Liechtensteinin osallistumiseen Euroopan unionista tehdyn sopimuksen VI osaston soveltamisalaan kuuluvan Schengenin säännöstön täytäntöönpanoon, soveltamiseen ja kehittämiseen.
   4 artikla
   Tämän pöytäkirjan 1 artiklaa, 4 artiklaa ja 5 artiklan 2 kohdan a alakohdan ensimmäistä virkettä sekä sopimuksen 3 artiklan 1–4 kohdassa sekä 4, 5 ja 6 artiklassa määrättyjä oikeuksia ja velvollisuuksia sovelletaan pöytäkirjan 9 artiklan 2 kohdan mukaisesti väliaikaisesti tämän pöytäkirjan allekirjoittamisesta alkaen sen voimaantuloon asti.

      Tehty Brysselissä 28 päivänä helmikuuta 2008.

            Neuvoston puolesta

            Puheenjohtaja

         D. MATE

      (1)  Neuvoston päätös, tehty 17. toukokuuta 1999, tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista soveltamissäännöistä (EYVL L 176, 10.7.1999, s. 31).

      (2)  EYVL L 131, 1.6.2000, s. 43.

      (3)  EYVL L 64, 7.3.2002, s. 20.

      (4)  Neuvoston asiakirja 16462/06, saatavissa osoitteessa http://register.consilium.europa.eu

      (5)  EYVL L 176, 10.7.1999, s. 17.


title: Neuvoston päätös (EU) 2015/809, annettu 19 päivänä toukokuuta 2015, bulgarialaisen ja italialaisen kaupungin nimeämisestä Euroopan kulttuuripääkaupungeiksi vuodeksi 2019

text:
               23.5.2015

               FI

               Euroopan unionin virallinen lehti

               L 128/20

         NEUVOSTON PÄÄTÖS (EU) 2015/809,
   annettu 19 päivänä toukokuuta 2015,
   bulgarialaisen ja italialaisen kaupungin nimeämisestä Euroopan kulttuuripääkaupungeiksi vuodeksi 2019
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan kulttuuripääkaupunki -tapahtumaa koskevasta yhteisön toiminnasta vuosina 2007–2019 24 päivänä lokakuuta 2006 tehdyn Euroopan parlamentin ja neuvoston päätöksen N:o 1622/2006/EY (1) ja erityisesti sen 9 artiklan 3 kohdan,
   ottaa huomioon Euroopan komission suosituksen,
   ottaa huomioon valintalautakunnan loka- ja marraskuussa 2014 antamat kertomukset Euroopan kulttuuripääkaupunkien valintamenettelystä Bulgariassa ja Italiassa,
   sekä katsoo seuraavaa:
   Päätöksen N:o 1622/2006/EY 4 artiklassa tarkoitetut perusteet täyttyvät kokonaisuudessaan,
   ON HYVÄKSYNYT TÄMÄN PÄÄTÖKSEN:
   1 artikla
   Nimetään Plovdiv (Bulgaria) ja Matera (Italia) Euroopan kulttuuripääkaupungeiksi vuodeksi 2019.
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 19 päivänä toukokuuta 2015.

            Neuvoston puolesta

            Puheenjohtaja

         M. SEILE

      (1)  EUVL L 304, 3.11.2006, s. 1.


Avis juridique important

|

32003D0822

2003/822/EY: Neuvoston päätös, tehty 17 päivänä marraskuuta 2003, Euroopan yhteisön liittymisestä Codex Alimentarius -komissioon

Virallinen lehti nro L 309 , 26/11/2003 s. 0014 - 0021

Neuvoston päätös,tehty 17 päivänä marraskuuta 2003,Euroopan yhteisön liittymisestä Codex Alimentarius -komissioon(2003/822/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37, 95 ja 133 artiklan sekä 152 artiklan 4 kohdan yhdessä 300 artiklan 3 kohdan ensimmäisen alakohdan kanssa,ottaa huomioon komission ehdotuksen,ottaa huomioon Euroopan parlamentin lausunnon(1),sekä katsoo seuraavaa:(1) Codex Alimentarius -komission tavoite on muun muassa kehittää ja yhdenmukaistaa maailmanlaajuisia terveysstandardeja sekä antaa ohjeita ja suosituksia, jotka koskevat maatalous- ja kalastustuotteita, elintarvikkeita, elintarvikelisäaineita, vieraita aineita, rehuja, eläinlääkkeitä, torjunta-aineita, pakkausmerkintöjä ja määritys- ja näytteenottomenetelmiä, eettisiä sääntöjä ja hyvää maatalouskäytäntöä sekä hygieniakäytäntöä koskevia ohjeita kuluttajien terveyden suojelemiseksi ja hyvän kauppatavan mukaisen kansainvälisen kaupan varmistamiseksi. Kyseiset tavoitteet ovat Euroopan yhteisön tavoitteiden mukaisia siltä osin kuin on kyse ihmisten, eläinten ja kasvien terveyden tai ympäristön suojelemiseksi toteutettavista toimenpiteistä, sekä niihin liittyvistä kansainvälisen kaupan toimenpiteistä, kansallisen erityisesti elintarvikkeita, elintarvikelisäaineita, vieraita aineita, torjunta-aineita, päällysmerkintöjä sekä määritys- ja näytteenottomenetelmiä koskevan lainsäädännön yhdenmukaistamisesta vapaan liikkuvuuden varmistamiseksi sisämarkkinoilla ja kolmansiin maihin suuntautuvan viennin yhteydessä.(2) Sen jälkeen kun WTO-sopimukset, erityisesti sopimus terveys- ja kasvinsuojelutoimista (SPS-sopimus) ja sopimus kaupan teknisistä esteistä (TBT-sopimus) tulivat voimaan vuonna 1994, Codex Alimentariuksen standardien, ohjeiden ja suositusten oikeudellinen merkitys on kasvanut, koska WTO-sopimuksissa viitataan Codex Alimentariukseen ja koska asiaan liittyvien kansallisten toimenpiteiden oletetaan olevan vaatimustenmukaisia, silloin kun ne perustuvat Codex Alimentarius -komission vahvistamiin standardeihin, ohjeisiin tai suosituksiin.(3) Euroopan yhteisön tulisi voida käyttää sillä olevaa pätevyyttä ja vaikuttaa standardeja, ohjeita ja suosituksia valmisteltaessa, niistä neuvoteltaessa ja niitä vahvistettaessa Codex Alimentarius -komissiossa ja sen alaisuuteen kuuluvissa elimissä. Euroopan yhteisön liittyminen jäsenvaltioidensa keralla täysjäseneksi Codex Alimentarius -komissioon on olennaisen tärkeää sen varmistamiseksi, että Euroopan yhteisön ja sen jäsenvaltioiden ensisijaiset terveyteen liittyvät ja muut edut otetaan huomioon Codex Alimentarius -komission standardien, ohjeiden, suositusten ja muiden säännösten valmistelussa, niistä neuvoteltaessa ja niitä vahvistettaessa.(4) Euroopan yhteisön liittymisellä täysjäseneksi Codex Alimentariukseen voitaisiin tehostaa Codex Alimentarius -komission vahvistamien standardien, ohjeiden, suositusten ja muiden säännösten ja Euroopan yhteisön muiden asiaankuuluvien kansainvälisten velvoitteiden välistä yhdenmukaisuutta.(5) Euroopan yhteisöstä tuli 26 päivänä marraskuuta 1991 YK:n elintarvike- ja maatalousjärjestön (FAO) jäsen yhteisöön kuuluvien jäsenvaltioiden ohella.(6) Codex Alimentarius -komission perustamissääntöjen 2 artiklan mukaan Euroopan komissio voi FAO:n jäsenenä olla myös Codex Alimentarius -komission täysjäsen.(7) Neuvosto valtuutti 21 päivänä joulukuuta 1993 tekemällään päätöksellä komission neuvottelemaan edellytyksistä ja yksityiskohtaisista säännöistä, joilla Euroopan yhteisö voi liittyä täysjäseneksi Codex Alimentarius -komissioon, samalla kun otetaan huomioon Euroopan yhteisön toimivalta ja sen asema FAO:ssa sekä Codex Alimentarius -komission tavoitteet ja erityispiirteet.(8) FAO:n jäsenjärjestöjen oikeuksia ja velvoitteita voidaan soveltaa soveltuvin osin Euroopan yhteisön jäsenyyteen Codex Alimentarius -komissiossa, ja aiheelliset päätökset on jo tehty Codex Alimentarius -komission ja sen alaisuuteen kuuluvien elinten työjärjestyksen asianomaisten säännösten tarvittavista mukautuksista.(9) Euroopan komission käymien neuvottelujen tuloksia pidetään tyydyttävinä Euroopan yhteisön ja sen jäsenvaltioiden etujen sekä Codex Alimentarius -komission erityispiirteiden kannalta.(10) On tarpeen säätää käytännön menettelyistä, jotka koskevat Euroopan yhteisön ja sen jäsenvaltioiden osallistumista Codex Alimentarius -komission ja sen alaisuuteen kuuluvien elinten työhön, siten että Euroopan yhteisölle ja sen jäsenvaltioille varmistetaan paras mahdollinen hyöty yhteisön liittymisestä Codex Alimentariukseen.(11) Ottaen huomioon edellä esitetty Euroopan yhteisön on nyt tarpeen liittyä Codex Alimentarius -komissioon.(12) FAO:n ja WHO:n pääjohtajat ovat hyväksyneet Codex Alimentarius -komission 26. istunnossa 30 päivänä kesäkuuta 2003 tekemät työjärjestyksen muutokset, joiden mukaan alueellisten taloudellisen yhdentymisen järjestöjen sallitaan tulla Codexin jäseniksi,ON PÄÄTTÄNYT SEURAAVAA:1 artikla1. Euroopan yhteisö esittää hakemuksen liittyä Codex Alimentarius -komissioon hakemukseen liittyvine virallisine asiakirjoineen, jossa yhteisö ilmoittaa hyväksyvänsä liittymishetkellä voimassa olevista Codex Alimentarius -komission perustamissäännöistä johtuvat velvoitteet (tämän päätöksen liite I), sekä julistuksineen toimivallan käyttämisestä (tämän päätöksen liite II).2. Neuvoston puheenjohtaja huolehtii tätä varten tarvittavien menettelyjen saattamisesta päätökseen.2 artiklaNeuvoston ja komission välistä järjestelyä Codex Alimentarius -kokouksiin valmistautumisesta, lausumista ja äänioikeuksien käytöstä, joka on tämän päätöksen liitteenä III, sovelletaan komission, neuvoston ja jäsenvaltioiden välisiin suhteisiin.Tehty Brysselissä 17 päivänä marraskuuta 2003.Neuvoston puolestaPuheenjohtajaG. Alemanno(1) Lausunto annettu 7. marraskuuta 2001 (ei vielä julkaistu virallisessa lehdessä).LIITE ICodex Alimentarius -komissioon liittymisasiakirjaArvoisa herra pääjohtajaMinulla on kunnia ilmoittaa Euroopan yhteisön päättäneen FAO:n jäsenenä hakea Codex Alimentarius -komission jäsenyyttä. Pyydän Teitä tässä tarkoituksessa hyväksymään tämän asiakirjan, jolla Euroopan yhteisö hyväksyy Codex Alimentarius -komission muutetun työjärjestyksen siinä olevan II säännön mukaisesti, ja Euroopan yhteisön julistuksen toimivallan käyttämisestä.Euroopan yhteisö hyväksyy virallisesti ja varauksetta sille Codex Alimentarius -komission jäsenyydestä johtuvat, Codex Alimentarius -komission perustamissäännöissä vahvistetut velvoitteet, ja sitoutuu vilpittömästi ja rehellisesti täyttämään liittymishetkellä voimassa olevat velvoitteet.Kunnioittavasti,Allessandro PIGNATTIEuroopan unionin puheenjohtajavaltioPysyvien edustajien komitean (1 osa) puheenjohtajaPääjohtaja Diouf Yhdistyneiden kansakuntien elintarvike- ja maatalousjärjestö Via delle Terme di Caracalla I - 00100 RomeLIITE IIEuroopan yhteisön julistus toimivallan käyttämisestä Codex Alimentarius -komission työjärjestyksen VI säännön mukaisestiTässä julistuksessa tarkennetaan Euroopan yhteisön ja sen jäsenvaltioiden toimivallan käyttäminen Codex Alimentarius -komission perustamisasiakirjoissa tarkoitetuilla aloilla. Se ei vaikuta yhteisön ja sen jäsenvaltioiden puheenvuoroja koskevaan järjestelyyn.Tätä julistusta sovelletaan kaikkiin Codex Alimentarius -komission ja sen alaisten elinten kokouksiin, jollei ennen kokousta Euroopan yhteisö anna tai joku Codex Alimentarius -komission jäsen pyydä erityistä lausumaa jostakin esityslistan kohdasta.Jos jäljempänä kuvattua toimivallan jakoa Euroopan yhteisön ja sen jäsenvaltioiden kesken muutetaan, tämä julistus päivitetään sen mukaisesti.1. EUROOPAN YHTEISÖN TOIMIVALTAYleissääntönä on, että Euroopan yhteisöllä on yksinomainen toimivalta esityslistan kohdissa, jotka liittyvät eräitä maataloustuotteita, elintarvikkeita, elintarvikelisäaineita, vieraita aineita, eläinlääkkeitä, torjunta-aineita, kaloja, kalastustuotteita, päällysmerkintöjä, määritys- ja näytteenottomenetelmiä sekä hygieniakäytäntöön liittyviä sääntöjä ja -ohjeita koskevien standardien yhdenmukaistamiseen, siltä osin kuin kyseisiin aloihin kuuluvat asianmukaiset osa-alat on yhdenmukaistettu joko kokonaan tai suurelta osin yhteisön lainsäädännössä, sekä esityslistan kohdissa, jotka liittyvät kansainväliseen kauppaan, siltä osin kuin ne liittyvät Codex Alimentarius -komission tavoitteisiin erityisesti kuluttajien terveyden suojelemisen ja hyvän kauppatavan mukaisen elintarvikekaupan varmistamisen osalta.2. JÄSENVALTIOIDEN TOIMIVALTAYleissääntönä on, että Euroopan yhteisön jäsenvaltioilla on toimivalta esityslistan kohdissa, jotka liittyvät organisatorisiin (esimerkiksi oikeudelliset tai talousarvioseikat) ja menettelyä koskeviin seikkoihin (esimerkiksi puheenjohtajien valinta, esityslistan ja kertomusten hyväksyminen).3. JÄSENVALTIOIDEN JA YHTEISÖN TOIMIVALTAEuroopan yhteisöllä ja jäsenvaltioilla on molemmilla a priori -toimivalta seuraavilla aloilla siltä osin kuin niillä aiotut toimenpiteet kuuluvat Codex Alimentariuksen toimialaan ja jos yhteisöllä on valtuudet yhdenmukaistaa kyseiset alat, jotka on yhdenmukaistettu vain osittain:a) maatalouspolitiikka yleensä, mukaan luettuina eläinten ja kasvien elämää ja terveyttä koskevien standardien yhdenmukaistaminen (EY:n perustamissopimuksen 32-38 artikla);b) jäsenvaltioiden ihmisten, eläinten ja kasvien elämän ja terveyden aloilla vahvistamien lakien, asetusten ja hallinnollisten määräysten lähentäminen (EY:n perustamissopimuksen 94 ja 95 artikla);c) kansanterveyspolitiikkaan liittyvät toimenpiteet (EY:n perustamissopimuksen 152 artikla) ja kuluttajansuojaa koskevat toimenpiteet (EY:n perustamissopimuksen 153 artikla);d) tutkimusta ja teknologista kehittämistä koskeva politiikka (EY:n perustamissopimuksen 163-173 artikla);e) ympäristöpolitiikka (EY:n perustamissopimuksen 174-176 artikla);f) kehityspolitiikka (EY:n perustamissopimuksen 177-181 artikla);g) muut Euroopan yhteisön politiikat, jotka osittainkin saattavat liittyä Codex Alimentarius -komission erityistoimiin.LIITE IIINeuvoston ja komission välinen järjestely Codex Alimentarius -kokouksiin valmistautumisesta, lausumista ja äänioikeuksien käytöstä1. Yhteensovittamismenettelyn soveltamisalaYhteensovittamismenettelyjä sovelletaan kaikkiin Codex Alimentarius -komission ja sen alaisuuteen kuuluvien elimien, työryhmät mukaan luettuina, kokouksiin sekä kaikkiin yleiskirjeisiin annettaviin vastauksiin.2. Codex Alimentarius -komission yleiskirjeet2.1 Jotta Codex Alimentarius -komission yleiskirjeisiin vastaamisen määräaikaa voitaisiin noudattaa, Euroopan komissio lähettää säännöllisin, enintään kahden kuukauden mittaisin väliajoin jäsenvaltioille taulukon, jossa luetellaan erikseen kaikki käsiteltävinä olevat, ilmoitetut ja odotettavissa olevat yleiskirjeet. Komissio ilmoittaa samalla, mihin yleiskirjeisiin se aikoo luonnostella yhteisön puolesta annettavan yhteisen vastauksen sekä vastausten laatimisen aikataulun. Se esittää samalla kantansa kutakin kirjettä koskevasta toimivallasta.2.2 Jos komissio ilmoittaa, että on laadittava yhteinen vastaus, jäsenvaltiot pidättyvät vastaamasta itse suoraan kyseisiin yleiskirjeisiin. Ne voivat kuitenkin osoittaa komissiolle erityiset seikat tai kohdat, jotka aiheuttavat niille ongelmia, sekä suunnan, jonka ne haluaisivat vastauksessa omaksuttavan.2.3 Komissio laatii yhteisestä vastauksesta luonnoksen, jossa se ottaa huomioon jäsenvaltioiden mielipiteet. Se toimittaa luonnoksen pikaisesti jäsenvaltioille lisähuomioita varten kansallisten Codex Alimentarius -yhteysviranomaisten tai jäsenvaltion nimeämien erityisten yhteysviranomaisten välityksellä. Komissio tarkistaa yhteistä vastausta saamiensa huomautusten perusteella. Se tekee myös selkoa saamistaan huomautuksista ja selittää tarvittaessa, miksi joitakin niistä ei otettu huomioon.2.4 Jäsenvaltiot voivat myös esittää komissiolle, että johonkin tiettyyn yleiskirjeeseen olisi laadittava yhteinen vastaus. Tällaisissa tapauksissa komissio valmistelee vastausluonnoksen asianomaisen jäsenvaltion avustuksella.2.5 Jos komissio katsoo, ettei yhteisen vastauksen laatiminen ole tarpeen, jäsenvaltiot voivat vastata suoraan niihin yleiskirjeisiin, joihin yhteistä vastausta ei aiota esittää. Tällaisissa tapauksissa niiden jäsenvaltioiden, jotka aikovat lähettää huomautuksensa suoraan Codex Alimentarius -komissiolle, on esitettävä luonnoksensa muille jäsenvaltioille ja komissiolle ennen sen lähettämistä Codex Alimentarius -komissioon sen varmistamiseksi, etteivät komissio tai muut jäsenvaltiot vastusta asiaa.2.6 Komissio ja jäsenvaltiot pyrkivät vakaasti saavuttamaan yhteisen kannan mahdollisimman pian. Jos kaikki jäsenvaltiot hyväksyvät yhteisen kannan, se lähetetään Codex Alimentarius -komission sihteeristölle. Mutta jos mielipiteet eroavat vielä huomattavasti, komissio lähettää luonnoksen neuvoston sihteeristölle yhteensovittamiskokouksen järjestämiseksi, jotta jäljellä olevat mielipide-erot voidaan ratkaista. Tällöin noudatetaan jäljempänä 3 jaksossa vahvistettua asianomaista menettelyä.3. Yhteensovittamismenettely neuvostossa3.1 Kaikkiin Codex Alimentarius -kokouksiin valmistautumista varten pidetään yhteensovittamiskokouksia:- Brysselissä neuvoston toimivaltaisessa työryhmässä (tavallisesti Codex Alimentarius -työryhmässä) mahdollisimman pian ja niin usein kuin on tarpeen ennen Codex Alimentarius -kokouksia, ja lisäksi- paikalla erityisesti Codex Alimentarius -kokousten alussa ja tarvittaessa niiden aikana ja lopussa; uusia yhteensovittamiskokouksia pidetään tarvittaessa kokoussarjan aikana.3.2 Yhteensovittamiskokouksissa sovitaan julkilausumista, jotka laaditaan joko ainoastaan yhteisön puolesta tai yhteisön ja sen jäsenvaltioiden puolesta. Ainoastaan jäsenvaltioiden puolesta laadittavat lausumat eivät sinällään kuulu yhteisön yhteensovittamismenettelyyn, mutta niitä voidaan luonnollisesti yrittää yhteensovittaa näissä kokouksissa, jos jäsenvaltiot niin päättävät.Yhteisön kanta tai yhteiset kannat hyväksytään tavallisesti neuvottelukantana, lausumana tai lausumaluonnoksena. Kun tässä järjestelyssä viitataan "lausumaan", tämän katsotaan kattavan myös kaikki muut muodot, joissa yhteisön tai yhteinen kanta hyväksytään.3.3 Komissio lähettää Codex Alimentarius -kokousten esityslistat ne saatuaan neuvoston sihteeristölle jäsenvaltioille lähettämistä varten ilmoittaen samalla ne esityslistan kohdat, joista aiotaan laatia lausuma, sekä sen, esitetäänkö tämä lausuma yhteisön vai yhteisön ja sen jäsenvaltioiden puolesta.Jos kyseessä ovat esityslistan kohdat, joista voidaan Codex Alimentarius -kokouksessa tehdä päätös yksimielisesti tai äänestämällä, komissio esittää, suorittaako äänestyksen yhteisö vai jäsenvaltiot.3.4 Komissio lähettää luonnokset lausumista ja kannanotoista neuvoston sihteeristölle jäsenvaltioille lähetettäviksi mahdollisimman pian mutta vähintään viikkoa ennen yhteensovittamiskokousta. Komissio käyttää jäsenvaltioiden asiantuntija-apua lausumista ja kannanotoista tehtävien luonnosten valmistelemiseksi. Neuvoston sihteeristö varmistaa, että lausumaluonnokset lähetetään pikaisesti kansallisten Codex Alimentarius -yhteysviranomaisten tai jäsenvaltioiden nimeämien erityisten yhteysviranomaisten välityksellä.3.5 Yhteensovittamiskokouksessa päätetään lausumia ja äänestyksiä koskevasta vastuunjaosta jokaisen sellaisen Codex Alimentarius -kokouksen esityslistan kohdan osalta, jonka osalta saatetaan laatia lausuma tai voidaan äänestää.3.6 Komissio ilmoittaa jäsenvaltioille ennen yhteensovittamiskokouksia neuvoston sihteeristön välityksellä seuraavista seikoista:a) komission ehdotukset erityisiä aiheita koskevasta vastuunjaosta;b) komission ehdotukset erityisiä aiheita koskevista lausumista.3.7 Jos komissio ja jäsenvaltiot eivät pääse neuvoston toimivaltaisessa työryhmässä tai paikalla pidettävissä yhteensovittamiskokouksissa yksimielisyyteen yhteisestä kannasta edellä 3.6 kohdan a ja b alakohdassa tarkoitetuissa kysymyksissä esimerkiksi toimivallan jakoon liittyvien kiistakysymysten vuoksi, asia siirretään pysyvien edustajien komitean käsiteltäväksi. Kyseinen komitea päättää asiasta enemmistöllä, joka vahvistetaan käsiteltävää aihetta koskevassa asianomaisessa yhteisön lainsäädännössä.3.8 Edellä 3.7 kohdassa tarkoitetut päätökset eivät rajoita yhteisöllä ja sen jäsenvaltioilla kyseisillä aloilla olevaa asianomaista toimivaltaa.3.9 Jos osoittautuu, että komission on mahdotonta laatia lausumia ajoissa yhteensovittamiskokouksia varten (koska Codex Alimentarius -komission asiakirjoja ei ole saatavilla), komissio esittää jäsenvaltioille vähintään viikkoa ennen Codex Alimentarius -kokousta luonnoksen yhteisön tai yhteisestä kannasta sekä sen perusteella laadittavasta lausumasta. Jos se on tarpeen poikkeuksellisten olosuhteiden vuoksi, kantaa ja lausumaa tarkastellaan uudelleen paikalla pidettävässä yhteensovittamiskokouksessa kokoukseen osallistuvien komission ja jäsenvaltioiden edustajien kanssa.3.10 Jos Codex Alimentarius -kokouksen aikana syntyy tarve, että yhteisön edustaja esittää neuvottelujen kehittymisen tai etenemisen vuoksi yhteisön taikka yhteisön ja sen jäsenvaltioiden puolesta lausuman, lausumaluonnos yhteensovitetaan paikalla ja edellä olevan 3.9 kohdan asianomaista osaa sovelletaan.3.11 Vastatakseen ehdotuksiin, joita sovittu yhteisön kanta ei kata, jäsenvaltioiden ja komission on Codex Alimentarius -keskustelujen kuluessa esitettävä mahdollisuuksien mukaan toteutetun asianmukaisen yhteensovittamisen jälkeen ehdotukseen alustava vastaus ja tutkittava vaihtoehtoja antamatta virallista sitoumusta. Komission ja jäsenvaltioiden on otettava yhteisön vahvistettu kanta ja sen perusteet täysimääräisesti huomioon ja huolehdittava yhteensovittamisesta paikalla mahdollisimman pian alustavien kantojen vahvistamiseksi tai muuttamiseksi.4. Lausumat ja äänestäminen Codex Alimentarius -kokouksissa4.1 Jos esityslistalla on asioita, jotka kuuluvat yksinomaan yhteisön toimivaltaan, komissio käyttää puheenvuoroja ja äänestää yhteisön puolesta. Asianmukaisen yhteensovittamisen jälkeen myös jäsenvaltiot voivat käyttää puheenvuoroja tukeakseen ja/tai kehittääkseen yhteisön kantaa.4.2 Jos esityslistalla on asioita, jotka kuuluvat yksinomaan kansalliseen toimivaltaan, jäsenvaltiot käyttävät puheenvuoroja ja äänestävät.4.3 Jos esityslistalla on asioita, jotka sisältävät sekä kansalliseen että yhteisön toimivaltaan kuuluvia osatekijöitä, puheenjohtajavaltio ja komissio ilmaisevat yhteisen kannan. Asianmukaisen yhteensovittamisen jälkeen jäsenvaltiot voivat käyttää puheenvuoroja tukeakseen ja/tai kehittääkseen yhteistä kantaa. Tapauksen mukaan jäsenvaltiot tai komissio äänestävät yhteisön ja sen jäsenvaltioiden puolesta yhteisen kannan mukaisesti. Päätös siitä, kuka huolehtii äänestämisestä, tehdään sen mukaan, kenellä on eniten toimivaltaa (eli kuuluvatko asiat enimmäkseen jäsenvaltioiden vai yhteisön toimivaltaan).4.4 Jos esityslistalla on asioita, jotka sisältävät sekä kansalliseen että yhteisön toimivaltaan kuuluvia osatekijöitä, eivätkä komissio ja jäsenvaltiot ole pystyneet sopimaan yhteisestä kannasta siten kuin 3.7 kohdassa tarkoitetaan, jäsenvaltiot voivat käyttää puheenvuoroja ja äänestää selvästi niiden toimivaltaan kuuluvista asioista. Codex Alimentarius -komitean työjärjestyksen mukaisesti komissio voi käyttää puheenvuoroja ja äänestää selvästi yhteisön toimivaltaan kuuluvista asioista, joiden osalta on hyväksytty yhteisön kanta.4.5 Jos komissio ja jäsenvaltiot eivät ole päässeet yksimielisyyteen toimivallan jaosta tai jos yhteisön kantaan tarvittavaa enemmistöä ei ole ollut mahdollista saavuttaa, tilanteen selvittämiseen tai yhteisön kannan saavuttamiseen pyritään kaikin mahdollisin keinoin. Ennen tätä ja asianmukaisen yhteensovittamisen jälkeen jäsenvaltiot ja/tai komissio, siten kuin on aiheellista, käyttävät puheenvuoroja sillä edellytyksellä, että ilmaistu kanta on johdonmukainen yhteisön politiikan ja yhteisön aiempien kannanottojen kanssa sekä noudattaa yhteisön lainsäädäntöä.4.6 Niiden neuvoston työryhmissä pidettyjen yhteensovittamiskokousten tulokset, jotka liittyvät vastuunjakoon Codex Alimentarius -kokousten esityslistalla olevia kohtia koskevien lausumien ja äänestysten suhteen, lähetetään Codex Alimentarius -komitean sihteeristölle yhteisön liittymistä Codex Alimentarius -komissioon seuraavien kahden vuoden aikana. Kahden ensimmäisen vuoden jälkeen esitettyä yleistä, yksinomaista julistusta pidetään soveltuvana, jollei jokin muu Codex Alimentarius -komitean jäsen esitä erityistä selvennyspyyntöä tai jollei asiasta päätetä toisin neuvoston toimivaltaisessa työryhmässä.4.7 Jos jonkin jäsenvaltion erityisen ja merkittävän huolen kohteena ovat jotakin sen alaisuuteen kuuluvaa aluetta koskevat seikat, eikä tätä voida ottaa huomioon yhteisessä tai yhteisön kannassa, kyseinen jäsenvaltio voi 4.1 tai 4.3 kohdan mukaisesti pidättää itsellään oikeuden äänestää ja käyttää puheenvuoroja kyseisen alueen osalta, samalla kun se ottaa huomioon yhteisön edun.5. Valmistelu- ja työryhmät5.1 Jäsenvaltioilla ja komissiolla on oikeus osallistua vapaaehtoisesti Codex Alimentarius -komitean valmistelu- ja työryhmiin sekä käyttää niissä puheenvuoroja, jos tällaiset kokoukset ovat luonteeltaan teknisiä ja epävirallisia ja jos ainoastaan jotkut Codex Alimentarius -komission jäsenet osallistuvat niihin eikä niissä tehdä virallisia päätöksiä. Jäsenvaltioiden ja komission edustajien on vakavasti pyrittävä saavuttamaan kaikkien hyväksymä kanta ja puolustettava tätä luonnostelu- ja työryhmissä käytävissä keskusteluissa.5.2 Codex Alimentarius -komission valmistelu- ja työryhmiin osallistuvien komission ja jäsenvaltioiden edustajien on, sanotun kuitenkaan rajoittamatta toimivallan jakoa, ilmoitettava viipymättä muille jäsenvaltioille ryhmän raportoijan laatimista kertomusluonnoksista sekä huolehdittava esitettävää kantaa koskevasta yhteensovittamisesta jäsenvaltioiden kanssa. Jos kertomusluonnoksia ei erikseen yhteensoviteta, valmistelu- tai työryhmiin osallistuvat komission tai jäsenvaltioiden edustajat käyttävät suuntaviivoinaan yhteensovitettuja lausumia ja yhteensovittamiskokouksissa käytyjä keskusteluja, kuten 4 jaksossa on esitetään.6. Järjestelyn uudelleentarkasteluJärjestelyä voidaan tarkastella uudelleen jonkin jäsenvaltion tai komission pyynnöstä järjestelyn toiminnasta saatujen kokemusten perusteella.


title: 2009/732/EY,Euratom: Neuvoston päätös, tehty 21 päivänä syyskuuta 2009 , Euroopan talous- ja sosiaalikomitean belgialaisen jäsenen nimeämisestä

text:
               3.10.2009

               FI

               Euroopan unionin virallinen lehti

               L 260/29

      NEUVOSTON PÄÄTÖS,
   tehty 21 päivänä syyskuuta 2009,
   Euroopan talous- ja sosiaalikomitean belgialaisen jäsenen nimeämisestä
   (2009/732/EY, Euratom)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 259 artiklan,
   ottaa huomioon Euroopan atomienergiayhteisön perustamissopimuksen ja erityisesti sen 167 artiklan,
   ottaa huomioon päätöksen 2006/651/EY, Euratom (1),
   ottaa huomioon Belgian hallituksen ehdotuksen,
   ottaa huomioon komission lausunnon,
   sekä katsoo, että yksi Euroopan talous- ja sosiaalikomitean jäsenen paikka on vapautunut Josly PIETTEn erottua,
   ON PÄÄTTÄNYT SEURAAVAA:
   1 artikla
   Nimetään Claude ROLIN, Secrétaire général de la Confédération des Syndicats chrétiens de Belgique (CSC) – Groupe des salariés (Groupe II), Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2010.
   2 artikla
   Tämä päätös tulee voimaan päivänä, jona se tehdään.

      Tehty Brysselissä 21 päivänä syyskuuta 2009.

            Neuvoston puolesta

            Puheenjohtaja

         T. BILLSTRÖM

      (1)  EUVL L 269, 28.9.2006, s. 13.


title: 2013/117/EU: Neuvoston päätös, annettu 5 päivänä maaliskuuta 2013 , Euroopan talous- ja sosiaalikomitean alankomaalaisen jäsenen nimeämisestä

text:
               7.3.2013

               FI

               Euroopan unionin virallinen lehti

               L 64/6

         NEUVOSTON PÄÄTÖS,
   annettu 5 päivänä maaliskuuta 2013,
   Euroopan talous- ja sosiaalikomitean alankomaalaisen jäsenen nimeämisestä
   (2013/117/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja etenkin sen 302 artiklan,
   ottaa huomioon Alankomaiden hallituksen ehdotuksen,
   ottaa huomioon Euroopan komission lausunnon,
   sekä katsoo seuraavaa:

               (1)

               Neuvosto hyväksyi 13 päivänä syyskuuta 2010 Euroopan talous- ja sosiaalikomitean jäsenten nimeämisestä 21 päivänä syyskuuta 2010 alkavaksi ja 20 päivänä syyskuuta 2015 päättyväksi kaudeksi annetun päätöksen 2010/570/EU, Euratom (1).

               (2)

               Yksi Euroopan talous- ja sosiaalikomitean jäsenen paikka on vapautunut Leon MEIJERin toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään Melanie BOUWKNEGT, Beleldsadviseur CNV Vakcentrale, Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2015.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 5 päivänä maaliskuuta 2013.

            Neuvoston puolesta

            Puheenjohtaja

         M. NOONAN

      (1)  EUVL L 251, 25.9.2010, s. 8.